**Թերարժեքության բարդույթ**, հոգեբանական և հուզական ապրումների հավաք, որն արտահայտվում է սեփական անձի խոցելիության և շրջապատի գերակայության զգացմամբ։ Թերարժեքության բարդույթը առաջանում է տարբեր պատճառների հետևանքով, ինչպիսիք են՝ խտրականությունը, հոգեկան վնասվածքները, սեփական սխալներն ու անհաջողությունները և այլն:

Ալֆրեդ Ադլերը առաջինն է նկարագրել թերարժեքության բարդույթը Թերարժեքության բարդույթը էականորեն ազդում է ինքնազգացողության և մարդու վարքագծի վրա։

Առաջինը ով ուսումնասիրել և նկարագրել է թերարժեքության բարդույթը ավստրիացի հոգեվերլուծաբան Ալֆրեդ Ադլերն էր։

Սահմանումներ
------------

Թերարժեքության բարդույթ տերմինը հոգեբանության մեջ ներմուծել է գերմանացի հոգեվերլուծաբան Ալֆրեդ Ադլերը։ Այն առաջանում է թերարժեքության չափազանցվածության ժամանակ։ Թերարժեքության զգացում և բարդույթ հասկացությունները համարվում են միևնույն երևույթի տարբեր մակարդակներ։
Մարդիկ, ովքեր տառապում են թերարժեքության բարդույթով դիտում են իրենց, որպես չնչին և թերարժեք։ Շատ հիվանդների մոտ այդ հողի վրա զարգանում է դեպրեսիա, որի ծանր դեպքերում կարող է հետևել ինքնասպանության վտանգը։ Թերարժեքության բարդույթի ախտանիշներից մեկը կարող է լինել ազդանշանների ցուցադրումը, որոնցով տառապող մարդը փորձում է իր վրա հրավիրել շրջապատի ուշադրությունը։ Այլ ախտանիշներ կարող են լինել շփման պակասը, վախը մարդկանցից, սխալ գործելու վախը, մշտական անհանգիստ վիճակները։ Թերարժեքության բարդույթը երբեմն հանդիսանում է խոսքի թերությունների ենթագիտակցական պատճառ։

Հաճախ սեփական թերարժեքության փոխատուցման փորձերին բնորոշ է զոհի դեր ստանձնելը։ Երիտասարդ տղամարդկանց մոտ սեփական թերարժեքության բարդույթի քողարկման միջոց է հանդիսանում բարձր ագրեսիվությունը և ալկոհոլի օգտագործումը, ինչպես նաև կարգավիճակի ցուցադրումը՝ սպորտային մեքենաներ, բնորոշ հագուստ և այլն:

Դեմոսթենես Չափից ավելի ինքնահավանությունը նույնպես կարող է վկայել սեփական արժանապատվության զգացումի ներքին խախտման մասին։

Թերարժեքության բարդույթը ընդհանուր առմամբ բացասական երևույթ է։ Սակայն որոշ դեպքերում այն կարող է դրդել մարդուն հասնել դրական նպատակների։

Թերարժեքության բարդույթի զարգացում
----------------------------------

Ալֆրեդ Ադլերը կարծում էր, որ երեխաների մոտ թերարժեքության բարդույթը զարգանում է մի քանի պատճառներով։

* Ֆիզիկական թերություններ (օրինակ որոշ օրգանական թերություններ, ցածր հասակ, անհամաչափություն)։
* Ավելորդ ծնողական խնամակալություն, որը թույլ չի տալիս ինքնուրույն լուծել խնդիրները։
* Ծնողական ուշադրության բացակայությունը նվազեցնում է իր ունակությունների նկատմամբ վստահությունը։

Հաճախ ֆիզիկական թերություները փորձում են կոմպենսացնել մարզումների միջոցով։ Օրինակ Դեմոսթենեսը, ով մանուկ հասակից կակազում էր, դարձել է նշանավոր հռետոր։ Ադլերը ենթադրեց, որ նշանավոր մարդիկ հաջողության են հասել, գործունեության ընթացքում հաղթահարելով սեփական թերարժեքության բարդույթները։ 
Եթե չի հաջողվում հաղթահարել թերարժեքության բարդույթը, դա կարող է հասուն տարիքում հանգեցնել նևրոզի։ Երբեմն թերարժեքության բարդույթը արտահայտվում է *գերարժեքության բարդույթի* համալիրում՝ պարծենկոտության և մեծամտության ձևով։
Թերարժեքության զգացումը և դրանից բխող դեպրեսիան հաճախ արմատներով ձգվում են դեպի վաղ մանկություն։ Գիտականորեն ապացուցված է, որ երեխայի նկատմամբ անբավարար ուշադրությունը և մշտական քննադատությունը կարող են խաթարել սեփական արժանապատվության զգացումի լիարժեք զարգացումը դեռահասների մոտ։
Ըստ Զիգմունդ Ֆրոյդի թերարժեքության բարդույթը առաջանում է «Ես»—ի վերաբերմունքից «Գեր-Ես»-ի հանդեպ, որը դրսևորվում է որպես մեղք և դրանց միջև 
լարվածության արտահայտվածություն։
Մարդը ծնվում է թույլ և անպաշտպան, ունենում է օրգանների թերություն, արտաքին աշխարհը միշտ սպառնում է նրան և այս ամենը խոսում է այն մասին, որ մարդ ծնված օրից ունենում է թերարժեքության բարդույթ։
Ընդ որում պետք է նշել, որ Զիգմունդ Ֆրոյդը իր «Հոգեվերլուծության ներածության դասախոսություններ»-ում գրում է.

|  |  |  |
| --- | --- | --- |
|  | Գիտեմ, որ դուք շատ եք լսել թերարժեքության բարդույթի մասին, որը նկարագրում է հենց նևրոտիկներին։ Այն մասնավորապես արտահայտվում է այսպես կոչված գեղարվեստական գրականության մեջ։ Գրողը, ով օգտագործում է «Թերարժեքության բարդույթ» բառակապակցությունը կարծում է, որ բավարարում է հոգեվերլուծության պահանջները և բարձրացնում իր ստեղծագործությունը ավելի բարձր հոգեբանական մակարդակի։ Իրականում «Թերարժեքության բարդույթ» բառակապակցությունը հոգեվերլուծության մեջ գրեթե չի օգտագործվում։ Այն մեզ համար տարրական բան չէ հանդիսանում։ Կապել այն օրգանների հնարավոր թերզարգացվածության ինքնաընկալման հետ, ինչպես դա սիրում են անել այսպես կոչված անհատական հոգեբանության ներկայացուցիչները, մեզ համար անհեռատես մոլորություն է։ Թերարժեքության զգացումը ունի խորապես էրոտիկ արմատներ։ Երեխան իրեն անլիարժեք է զգում, երբ նկատում է, որ ինքը սիրված չէ, նմանապես չափահասը։ Միակ օրգանը, որը կարելի է դիտել որպես թերարժեք, դա թերաճ պորտաքարն է և աղջկա ծլիկը։ Բայց մեծ մասամբ թերարժեքության զգացումը առաջանում է Ես-ի և իր Գերես-ի հարաբերությունները, ինչպես նաև մեղքի զգացումը, որոնք առաջանում են նրանց միջև։ Թերարժեքության զգացումը և մեղքի զգացումը ընդհանրապես դժվար է տարբերակել։ Հնարավոր է որ, ճիշտ կլիներ տեսնել էրոտիկ լրացումներ բարոյական թերարժեքության զգացմանը։ Այդ հարցի հասկացությունների տարանջատմանը հոգեվերլուծության մեջ քիչ ուշադրություն ենք հատկացրել |  |

: 

|  |  |  |
| --- | --- | --- |
|  | Հենց այդ պատճառով էլ թերարժեքության բարդույթը հայտնի է դարձել, ես ինձ թույլ եմ տալիս այստեղ փոքր-ինչ նահանջել։ Մեր ժամանակների պատմական գործիչներից մեկը, գենետիկ վնասվածքի հետևանքով ուներ ձեռքի թերարժեքություն։ Մեր օրերի շատ հայտնի գրող, ով հաճույքով գրում է հրաշալի մարդկանց կենսագրություններ, զբաղվում է իմ կողմից հիշատակված անձի կյանքով։ Բայց չէ՞ որ դժվար է ճնշել հոգեբանության մեջ խորանալու կարիքը, երբ կենսագրություն ես գրում։ Այդ պատճառով մեր հեղինակը փորձել է իր հերոսի բնավորությունը կառուցել թերարժեքության բարդույթի վրա, որոնք առաջացել են այդ ֆիզիկական թերությունների պատճառով։ Բայց այդ դեպքում նա բաց է թողել մի փոքր, բայց ոչ պակաս կարևոր փաստ։ Սովորաբար մայրերը, որոնց ճակատագիրը հիվանդ, կամ անլիարժեք երեխա է տվել, փորձում են լրացնել այդ անարդարությունը անսահման սիրով։ Մեր դեպքում հպարտ մայրը այլ կերպ է վարվում, նա հրաժարվում է սիրել երեխային՝ նրա թերության պատճառով։ Երբ նա հզոր մարդ դարձավ, իր բոլոր արարքներով ապացուցեց, որ այդպես էլ չի ներել իր մորը։ Եթե դուք պատկերացնեք մայրական սիրո նշանակությունը մանկան հոգևոր կյանքում, դուք հավանաբար մտովի փոփոխություններ կմտցնեք կենասգրի թերարժեքության տեսության մեջ։
\_ Զիգմունդ Ֆրոյդ։ «Հոգեվերլուծության ներածության դասախոսություններ»։ |  |

Ամենայն հավանականությամբ Ֆրոյդը նկատի ուներ Վիլհելմ 2-ին, ով ի ծնե տառապում էր ֆիզիկական թերությամբ՝ ձախ ձեռքի վնասվածքով, որը աջ ձեռքից կարճ էր 15 սմ-ով։ 
Հոգեբանական գործոնների հետ մեկտեղ թերարժեքության բարդույթի զարգացման մեջ պակաս կարևոր չէ արտաքին գործոնների դերը՝ ժողովրդագրական, սոցիալական, քաղաքական, կրոնական, էթնիկական, նույնիսկ սեռական։ Հաճախ փոքրամասնությունների ներկայացուցիչները, խտրականության զոհ դառնալով տառապում են վերոհիշյալ կատեգորիաների մեկ կամ մի քանի թերարժեքության բարդույթով։ Օրինակ, էթնիկական փոքրամասնությունների մեջ հաճախ կարելի է հանդիպել էթնիկական թերարժեքության բարդույթի։ Աղքատ ընտանիքներում մեծացած մարդկանց շրջանում այլ մարդկանց ունևորության ֆոնի վրա կարող է ձևավորվել դասակարգային թերարժեքության բարդույթ և այլն։

Ծանոթագրություններ
------------------

1. ↑  Актер Роберт Паттинсон: «Мною движет страх провала и комплекс неполноценности»(չաշխատող հղում)
2. ↑  Фрейд З. Введение В Психоанализ. Лекции СПб. Алетейя СПб, 1999
3. ↑  Карабанова О.А. Возрастная психология PDF. Карабанова О.А. Возрастная психология. М.: Айрис-пресс, 2005. – 238 с. – (Серия "Высшее образование")
4. ↑  Разделение психической личности // Фрейд З. Введение в психоанализ: лекции

Արտաքին հղումներ
----------------

* Альфред Адлер. Комплекс неполноценности и комплекс превосходства.
* З. Фрейд. Введение в психоанализ: Лекции. Archived 2017-01-10 at the Wayback Machine. — М.: Наука, 1989.

Աղբյուրներ
----------

* Фрейд З. Введение В Психоанализ. Лекции СПб. Алетейя СПб, 1999